KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2015. március 25-i ülésére)

TÁRGY: 
Beszámoló a Kőröskom Kft. 2014. évi tevékenységéről, alapítói hatáskörök gyakorlása a Kft-nél

A 100%-ban Kiskőrös Város Önkormányzata tulajdonát képező KŐRÖSKOM Kft tulajdonosi jogait a Képviselő-testület gyakorolja. A Polgári Törvénykönyvről szóló 2013. évi V. törvény  (továbbiakban Ptk.) 3:109. § (1)  bekezdésben foglaltak szeint „A gazdasági társaság tagjainak döntéshozó szerve a legfőbb szerv.”   Ptk. 3:109. §   (4) Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.

Ptk. 3:109. §  (2) A gazdasági társaság legfőbb szervének feladata a társaság alapvető üzleti és személyi kérdéseiben való döntéshozatal. A legfőbb szerv hatáskörébe tartozik a számviteli törvény szerinti beszámoló (a továbbiakban: beszámoló) jóváhagyása és a nyereség felosztásáról való döntés.  A Ptk. 3:88. § (2) bekezdése határozza meg, hogy „ A társaság a tag részére tárgyévi adózott eredménye, illetve szabad eredménytartaléka terhére teljesíthet kifizetést vagy más vagyoni szolgáltatást.” 

A KŐRÖSKOM KFT. javadalmazási szabályzata értelmében, a Képviselő-testület az ügyvezető személyi alapbérének tekintetében évente egyszer, az előző üzleti év beszámolójának tárgyalásakor dönt a bérfejlesztés lehetőségéről, az ügyvezető prémiumáról, valamint az aktuális évre vonatkozó prémiumfeltételekről. A Képviselő-testület már döntött az ügyvezető személyéről és alapbéréről a 144/2014. sz. Képv. test. határozatban. Javaslom, hogy a Képviselő-testület az ügyvezető személyi alapbérét változatlan formában határozza meg (az ügyvezető munkaszerződése a határozat-tervezet 2. sz. mellékletét képezi).
A KŐRÖSKOM Kft. a számviteli törvény rendelkezései alapján összeállította egyszerűsített éves beszámolóját. Az előterjesztés melléklete tartalmazza a 2014. évi mérleget, eredménykimutatást, kiegészítő mellékletet és a Független Könyvvizsgálói Jelentést. Az ügyvezető tájékoztatása alapján a független könyvvizsgáló elvégezte a beszámoló könyvvizsgálatát, a Felügyelő Bizottság a beszámolót várhatóan március 19-i ülésén tárgyalja.

A Kft. főbb mutatóinak idősoros alakulását az alábbi grafikon tartalmazza. 

[image: image1.emf]0

50 000

100 000

150 000

200 000

250 000

300 000

350 000

2005 2006 2007 2008 2009 2010 2011 2012 2013 2014

ezer forint

0

10

20

30

40

50

60

Létszám Saját tőke (ezerFt)

Értékesítés nettó árbevétele (ezerFt)

Foglalkoztatottak létszáma (fő)


A beszámoló alapján a tárgyi eszközök bruttó értéke 8 426 ezer Ft-tal, könyv szerinti értéke 
5 015 ezer Ft-tal nőtt .
A forgóeszközökön belül tovább csökkent a követelések részaránya 2013. évhez képest, 66 millió Ft-ról 31 millió Ft-ra, amely a hulladékszállítási díj csökkenése miatt következett be. A hulladékszállítási díjjal kapcsolatos követelések részaránya az összes követelés 60%-áról 22 %-ra ( 6,5 millió Ft) esett vissza., ezen követelés szinte teljes egészében lejárt követelés. 

Az értékpapírok és pénzeszközök állománya között átrendeződés történt 2013. évvégi állapothoz képest, a kft a szabad pénzeszközeit értékpapír számlán tartja Kamatozó Kincstárjegyben és tőkegarantált pénzpiaci befektetésben.  

Az értékesítés nettó árbevétele az előző évi szinthez képest 14 %-kal  nőtt (elsősorban az  út, csatorna, és  egyéb építőipari, szakipari munkák miatt., pótolva a  hulladékszállítási díj bevétel kiesését is) , az 1 főre jutó nyereség  a 2013. évi 142 %-ára nőtt, megközelítve a 2012. kimagasló évi teljesítést.  A Kft. 2014. évi adózott eredménye a 2013. évi  142 %-ára nőtt. A pozitív mérleg szerinti eredményt a pénzügyi műveletek bevételei erősítették. 

A Kft. 2014. évi szokásos vállalkozási eredménye 28 577 ezer Ft, ebből üzemi tevékenység eredménye 27 300 ezer Ft (nyereség), pénzügyi műveletek eredménye 1 277 ezer Ft.

Az ügyvezető javaslatával egyetértésben 50 000 ezer Ft osztalék kifizetés jóváhagyását javaslom ( az adózott eredmény teljes összege, 26 473 ezer Ft, valamint a szabad eredménytartalékból 23 527 ezer Ft). 

A prémiumfeltételekben meghatározott 2014. évi célkitűzéseket a Kft. ügyvezetője teljesítette: a Kft fizetőképessége, likviditása biztosított volt, a 2014. évi adózott eredmény pozitív összegű, és az Önkormányzattal szerződött feladatok - beruházás, felújítás, fenntartás, egyéb szolgáltatások- a követelmények szerint teljesültek,  a létszámarányos nyereség  az előírt 5 %-os növekedés helyett lényegesen nagyobb mértékben nőtt.

A fentiek alapján javaslom, hogy a Képviselő-testület a KŐRÖSKOM Kft. 2014. évi egyszerűsített éves beszámolóját, a Kft. 2014. évi ügyvezetőjének 2014. évi prémiumát, valamint a 2015. évi prémiumfeltételeit  a határozat-tervezetben foglaltak szerint fogadja el.

Kiskőrös, 2015. március 17.


                Domonyi László sk.


               polgármester

HATÁROZAT-TERVEZET

1. Kiskőrös Város Képviselő-testülete az önkormányzat kizárólagos tulajdonában lévő KŐRÖSKOM Kft. tulajdonosi jogait gyakorló hatáskörében

a. elfogadja a KŐRÖSKOM Kft. ügyvezetőjének a 2014. évi üzleti tevékenységéről szóló beszámolóját,

b. jóváhagyja a KŐRÖSKOM Kft. 2014. üzleti évre vonatkozó egyszerűsített éves beszámolóját (mérlegét, eredménykimutatását és kiegészítő mellékletét) -figyelemmel a Felügyelő Bizottság és a Könyvvizsgáló jelentésére is- az alábbiak szerint:


ezer Ft

Mérlegfőösszeg
218 033

Saját tőke
131 846

Adózott eredmény                                                                   26 473

Mérleg szerinti eredmény                                                                0

                   c.   hozzájárul   50 000 ezer Ft  osztalék  kifizetés  jóváhagyásához,  melyből  az             

                         adózott eredmény   terhére   26 473 ezer Ft,   az  eredménytartalék     terhére     

                         23 527 ezer Ft kerüljön kifizetésre a tulajdonos részére. 

2. A Képviselő-testület a KŐRÖSKOM Kft. ügyvezetőjének 2014. évi prémiumát az 56/2014. sz. képviselő-testületi határozatban meghatározott feltételek teljesítésének megfelelően a 2014. évi személyi alapbér 15 %-ában, azaz bruttó 810 000  Ft-ban állapítja meg.

3. A Képviselő-testület a KŐRÖSKOM Kft. ügyvezető igazgatójának 2015. évi prémiumfeltételeit és a feltételek teljesítése esetére a prémium éves személyi alapbérben kifejezett százalékos mértékét a határozat 1. sz. mellékletében foglaltak szerint határozza meg.

4.  A Képviselő-testület KŐRÖSKOM KFT. ügyvezetőjének személyi alapbérét - 2015. január 01.-től változatlan- havi bruttó 550 000 forintban állapítja meg. Ezen felül havonta 5 000 Ft összegű választása szerinti béren kívüli juttatásra jogosult. Az ügyvezető munkaszerződést a határozat 2. sz. mellékletének megfelelően elfogadja.

5.  A Képviselő-testület felkéri a polgármestert, hogy a költségvetési rendelet soron következő módosítását jelen határozat 1. c. pontjában foglaltak figyelembevételével terjessze elő.
Felelős: 
polgármester



ügyvezető igazgató

Határidő: 
2015. április 10.

